M. A. Meretvuo

Marko Alex Meretvuo (s. 9. tammikuuta 1980) on suomalainen kirjailija, joka on julkaissut teoksia okkultismista, uskonnosta, seksuaalisuudesta, turvallisuuspolitiikasta ja akselerationismista. Hän on myös työskennellyt tietoturva-asiantuntijana vakuutusalalla.
Kesäkuussa 2025 Pirkanmaan käräjäoikeus tuomitsi Meretvuon seitsemän kuukauden ehdolliseen vankeusrangaistukseen seitsemästä laittomasta uhkauksesta. Hän oli lähettänyt valepommeja kolmen eri puolueen toimistolle kevättalvella 2023.
Koulutus ja ura.
Koulutus.
Meretvuo valmistui Jyväskylän yliopiston Turvallisuus ja strateginen analyysi aisteriohjelmasta vuonna 2021. Hänen pro gradu utkielmansa käsitteli yritysvakoilua. Työn ohjasi Martti J. Kari.
Kirjailijana.
Meretvuo julkaisi vuonna 2016 kirjan "Seksin ja uskonnon vaiettu historia" Salakirjat-kustantamon kustantamana. Hän on toimittanut ja suomentanut valikoiman okkultisti Aleister Crowleyn kirjoituksia. Kokoelmateos "Uuden aikakauden profeetta" julkaistiin vuonna 2018.
Kiuas Kustannuksen alamerkki Hexen Press julkaisi vuonna 2018 Meretvuon pienoisromaanin "Pilvikädet". Teoksen aiheita ovat teistinen satanismi, rituaaliuhraukset ja tietyt 1990-luvulla selvittämättömiksi jääneet tamperelaiset henkirikokset. Kirjan ulkopuolisissa yhteyksissä kyseiset oikeasti tapahtuneet rikokset on haluttu liittää äärioikeistolaiseen Order of Nine Angles atanistiryhmään tai sen edeltäjään. Poliisin mukaan on kuitenkin hyvin epätodennäköistä, että tällainen ryhmä ja sen osallisuus rikoksiin olisi jäänyt viranomaisilta huomaamatta. Tarua on mahdollisesti levitetty siksi, että se saisi liikkeen vaikuttamaan kokoaan suuremmalta liikkeeltä.
Vuonna 2021 Kiuas Kustannus julkaisi Meretvuon "Turvallisuuspolitiikka"-tietokirjan ja vuonna 2024 "Kaaoksen reunalla" eoksen akselerationismista.
Politiikassa.
Meretvuo oli Perussuomalaisten jäsen vuosina 2021–2023. Hän kirjoitti kymmeniä tekstejä puolueen viralliselle blogisivustolle sekä ilmastokeskustelua koskevan analyysin puolueen ajatushautomo Suomen Perustalle. Meretvuo oli allekirjoittanut Sinimustan puolueen kannattajakortin ennen perussuomalaisiin liittymistä. Valepommitutkinnassa löytyneissä viesteissä Meretvuo kuvaili itseään akselerationistiksi.
Valepommien lähettäminen.
Tapahtumien kulku.
Kevättalvella 2023 ennen eduskuntavaaleja vasemmistoliiton, vihreiden ja SDP:n toimistoihin Tampereella, Turussa ja Helsingissä lähetettiin pommeilta vaikuttavia paketteja, jotka sisälsivät eristevillaa, ilmastointiteippiä, paristoja ja pyykkipoikia. Tuolloin poliisipartio arvioi vasemmistoliiton toimistolle lähetetyn paketin näyttävän pommilta ja käski tyhjentää rakennuksen, mutta pommiryhmä totesi paketin sisällön vaarattomaksi. Tapauksia tutkittiin aluksi laittomina uhkauksina.
Poliisi pääsi Meretvuon jäljille Ylilaudalla ja Telegramissa ”Herra kansa”- ja ”Kahen kilon siege” imimerkeillä julkaistuja viestejä koskeneen tutkinnan kautta. Viestit oli lähetetty Meretvuon IP-osoitteesta, minkä vuoksi Keskusrikospoliisi (KRP) teki hänen omakotitaloonsa kotietsinnän. Meretvuon asunnosta löytyneen lasiesineen pinnalla oli verta, joka pystyttiin DNA-tutkimuksen avulla yhdistämään puoluetoimistoille saapuneista valepommeista otettuihin DNA-näytteisiin. Meretvuo pidätettiin epäiltynä seitsemästä terroristisessa tarkoituksessa tehdystä laittomasta uhkauksesta elokuussa 2023. Kyseessä oli Suomen historian ensimmäinen puolueisiin kohdistunut terrorismirikosepäily. Lisäksi häntä epäiltiin julkisesta kehottamisesta rikokseen verkkokirjoitustensa vuoksi sekä lievästä ampuma-aserikoksesta.
Kotietsinnän perusteella Meretvuo on ollut kiinnostunut saatananpalvonnasta. Hänen kotoaan löytyi rituaalien rekvisiittaa ja poliisi sai viitteitä siitä, että mies olisi harjoittanut satanistisia rituaaleja kotonaan tai sen lähiympäristössä. Meretvuon kotitalon lähettyville oli rakennettu alttari. Hänellä oli hallussaan kirja "21 polkua pimeyden valtakuntaan", joka liittyy myös Lahden ja Kankaanpään uusnatsiterroristien tapauksiin. Poliisin mukaan Meretvuon kännykästä löytyneet viestit viittasivat siihen, että hän on osallistunut kyseisen teoksen julkaisemiseen ja levittämiseen. Lisäksi Meretvuo oli ottanut itsestään kuvia, joissa hän seisoo naamioituneena ja aseistautuneena hakaristilipun edessä. Kuvilla osoitettiin tukea Kankaanpään terrorismirikoksista epäillyille miehille, ja ne oli julkaistu Ylilaudalla Meretvuon IP-osoitteesta. Meretvuo myönsi ottaneensa kyseiset kuvat, mutta kiisti julkaisseensa niitä.
Lopulta KRP epäili, että Meretvuo oli alkanut suorittaa "21 polkua pimeyden valtakuntaan" -kirjassa kuvattavaa rituaalia, jonka vuoksi hän aikoi mahdollisesti toteuttaa kirjassa mainitun rituaalimurhan tai yllyttää jonkun muun tekemään sellaisen. Meretvuo oli poliisin tarkkailun ja televalvonnan kohteena mahdollisen tulevan rikoksen estämiseksi tai paljastamiseksi. Ylen kysyessä asiasta marraskuussa 2023 julkaistua artikkelia varten Meretvuo väitti, että hänen toimissaan on kyse hänen kirjoittamansa autofiktiivisen jännitysnovellin mainostempuista. KRP:n mukaan rituaalimurha-asiassa ei lopulta ollut syytä epäillä rikosta.
Oikeuskäsittely ja tuomio.
Keskusrikospoliisi tutki valepommeja terroristisessa tarkoituksessa tehtyinä laittomina uhkauksina. Apulaisvaltakunnansyyttäjä Jukka Rappen mukaan tapauksissa ei kuitenkaan ollut terrorismisyytteen edellyttämää vakavan vahingon mahdollisuutta. Meretvuota vastaan nostettiin syyte seitsemästä laittomasta uhkauksesta.
Merenvuon varat jäädytettiin KRP:n selvittelykeskuksen toimesta vasta 6. syyskuuta 2024 sen jälkeen, kun "Aamulehti" oli julkaissut aiheesta artikkelin, jossa kyseenalaistettiin, miksei epäilty ole jäädytyslistalla. Laki varojen jäädyttämisestä terrorismin torjumiseksi (325/2013) velvoittaa poliisia jäädyttämään terrorismirikoksista epäiltynä olevien varat viipymättä. Varojen jäädytys kumottiin kahden kuukauden kuluttua, kun syyttäjä luopui ajamasta syytettä terrorismirikoksesta.
Pirkanmaan käräjäoikeus tuomitsi Meretvuon seitsemästä laittomasta uhkauksesta seitsemän kuukauden ehdolliseen vankeusrangaistukseen kesäkuussa 2025. Hänet tuomittiin myös korvaamaan kärsimyskorvauksia 900 euroa kullekin asianomistajalle. Asianomistajia ovat henkilöt, jotka avasivat pommikirjeitä. Lisäksi tuomittu joutuu korvaamaan kahdelle puolueelle yhteensä noin 6 000 euroa teosta aiheutuneita kuluja.